Grad Ploče, Trg kralja Tomislava 23, OIB: 15429488788, koji zastupa gradonačelnik Mišo Krstičević, (u daljnjem tekstu: Grad)

i

­­­­­­­­­­­­­­­­­­­­­­­­­­­­­­­­­­­­­­­­\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, OIB: \_\_\_\_\_\_\_\_\_\_\_\_\_\_\_\_

(naziv udruge) (adresa udruge)

koju zastupa \_\_\_\_\_\_\_\_\_\_\_\_\_\_\_\_\_\_\_\_\_\_\_\_, (u daljnjem tekstu: Korisnik),

(ime i prezime)

zaključili su dana \_\_\_\_\_\_\_\_\_\_\_\_\_\_\_\_

**UGOVOR O DODJELI FINANCIJSKIH SREDSTAVA PROGRAMU ILI PROJEKTU**

**U PODRUČJU KULTURE ZA 2023. GODINU**

Članak 1.

Na temelju provedenog Javnog natječaja za dodjelu financijskih sredstava programima i projektima udruga u području kulture za 2023. godinu, koji je objavljen \_\_\_\_\_\_\_ 2023. godine (u daljnjem tekstu: Natječaj) i Odluke o dodjeli financijskih sredstava za programe/projekte udruga u području kulture za 2023. godinu, KLASA: \_\_\_\_\_\_\_\_\_, URBROJ:\_\_\_\_\_\_\_\_, od \_\_\_\_\_\_\_\_), Grad će sukladno sredstvima osiguranim u Proračunu Grada za 2023. godinu isplatiti Korisniku iznos od

\_\_\_\_\_\_\_\_\_\_\_\_\_\_\_\_\_ EUR

(slovima: \_\_\_\_\_\_\_\_\_\_\_\_\_\_\_\_\_\_\_\_ eurima)

za financijsku potporu sljedećem programu/projektu (u daljnjem tekstu: Projekt):

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

naziv programa/projekta

s rokom izvršenja do 31.12.2023. godine.

Članak 2.

Sredstva iz članka 1. ovog Ugovora Korisnik može koristiti isključivo za provedbu Projekta sukladno uvjetima Natječaja te prema obrascima opisa programa ili projekta i proračuna programa ili projekta.

Članak 3.

Sredstva iz članka 1. ovog Ugovora osigurana su u Proračunu Grada za 2023. godinu.

Članak 4.

Sredstva iz članka 1. ovog Ugovora isplatit će na račun Korisnika, IBAN: \_\_\_\_\_\_\_\_\_\_\_\_\_\_\_\_\_\_\_, otvoren kod banke \_\_\_\_\_\_\_\_\_\_\_\_\_\_\_\_\_\_,

* jednokratno u roku od 30 dana od dana zaključenja Ugovora (*ako ukupan iznos financijske potpore iz članka 1. ovog Ugovora nije veći od 1.320,00 eura*),
* u 2 jednaka obroka tijekom 2023. godine: prvi obrok u roku od 30 dana od dana zaključenja Ugovora, a drugi obrok u listopadu 2023. godine (*ako je ukupan iznos financijske potpore iz članka 1. ovog Ugovora veći od 1.320,00 eura*), a sve prema mogućnostima izvršenja proračuna Grada za 2023. godinu.

Isplata u različitom terminu u odnosu na onaj utvrđen stavkom 1. ovog članka obavit će se temeljem pisanog i obrazloženog zahtjeva Korisnika i suglasnosti gradonačelnika Grada.

U slučaju značajnijeg smanjenja prihoda u 2023. godini, Grad će pravovremeno izvijestiti Korisnika o potrebi smanjenja ukupno odobrenih sredstava iz članka 1. ovog Ugovora, kako bi se na vrijeme dogovorile izmjene u programskom i financijskom dijelu provedbe Projekta.

Članak 5.

Radi kontrole namjenskog korištenja sredstava Korisnik se obvezuje da će Gradu dostaviti Izvještaj o provedbi Projekta koji treba sadržavati:

* Opisni izvještaj provedbe Projekta i
* Financijski izvještaj provedbe Projekta.

Izvještaji se dostavljaju u tiskanom obliku na obrascima koji su sastavni dio natječajne dokumentacije u roku od 30 dana nakon isteka roka navedenog u projektnoj prijavi, odnosno najkasnije do 31. siječnja 2024. godine, na adresu: Grad Ploče, Trg kralja Tomislava 23, 20340 Ploče, Služba za opće poslove Grada Ploča.

Uz opisni i financijski izvještaj obavezno se dostavljaju:

* preslike odgovarajuće dokumentacije kojom se pravdaju troškovi (računi, ugovori, sporazumi, obračuni honorara i sl.) i
* priloge vezane uz provedbu Projekta koji dokazuju provedbu pojedinih aktivnosti (potpisne liste, evaluacijske listiće, fotografije s događanja, publikacije i sl.)

Članak 6.

Grad pridržava pravo kontinuiranog praćenja i vrednovanja izvršenja Projekta Korisnika iz članka 1. ovog Ugovora te preispitivanje financija i troškova u bilo koje vrijeme trajanja financiranja i u razdoblju od 7 godina nakon završetka Projekta.

Grad može neposrednu kontrolu iz prethodnog stavka ovog Ugovora obaviti kroz terenski posjet prostorijama Korisnika, te je o namjeri izvršenja neposredne kontrole dužan prethodno obavijestiti Korisnika barem pet dana prije planiranog izvršenja kontrole.

Članak 7.

Korisnik ovlašćuje Grad da radi nadzora namjenskog korištenja sredstava iz članka 1. ovog Ugovora neposredno kontaktira sve pravne i fizičke osobe kojima je prema priloženoj dokumentaciji Korisnik isplatio novčana sredstva koja je dobio od Grada za financiranje Projekta.

Članak 8.

Korisnik se obvezuje pravodobno Gradu dostaviti Zahtjev za izmjenama ugovora (u daljnjem tekstu: Zahtjev). Zahtjev Korisnik dostavlja Gradu u pisanom obliku s obrazloženjem i popratnom dokumentacijom kojom se opravdava taj Zahtjev.

Manje izmjene Ugovora mogu biti:

* izmjene proračuna između proračunskih poglavlja manje od 15%
* zamjena člana projektnog tima
* promjena bankovnog računa Korisnika
* promjena adrese ili drugih kontakata Korisnika
* male promjene Projekta koje ne utječu na njegov opseg i ciljeve (npr. manje promjene u vremenskom rasporedu provedbe aktivnosti).

Veće izmjene Ugovora zahtijevaju izradu Dodatka ugovorui njegovo potpisivanje od strane Grada i Korisnika. Grad odlučuje kod svakog Zahtjeva radi li se o manjoj ili većoj izmjeni i sukladno tome odlučuje je li potrebno izraditi Dodatak ugovoru.

Veće izmjene Ugovora mogu biti:

* izmjene proračuna između proračunskih poglavlja veće od 15%
* produženje trajanja provedbe Projekta (maksimalno do 6 mjeseci)
* dodatak novih aktivnosti u Projekt
* promjena Projektnih aktivnosti koja značajno utječe na opseg i ciljeve.

Članak 9.

Izmjene ugovornih obveza i/ili prenamjenu sredstava Korisnik može zatražiti najkasnije 30 dana prije isteka roka provedbe Projekta.

Ugovor se ne može izmijeniti i/ili dopuniti u svrhu ili s učinkom koji bi doveo u pitanje Odluku o dodjeli financijskih sredstava iz članka 1. ovog Ugovora ili postupanje u skladu s načelom jednakog postupanja.

Grad ima pravo ne odobriti izmjenu ugovornih obveza i/ili prenamjenu dijela sredstava ako se time bitno mijenja sadržaj i priroda Projekta ili ako Zahtjev nema utemeljenje u objektivnim razlozima za izmjenu ugovornih obveza i/ili prenamjenu. Odluku o odobrenju ili neodobrenju izmjena Grad mora donijeti u pisanom obliku u roku od 15 radnih dana od dostave Zahtjeva od strane Korisnika.

Članak 10.

Ako Grad utvrdi da je Korisnik nenamjenski koristio sredstva financijske potpore za izvršenje Projekta iz članka 1. ovog Ugovora ili nije proveo Projekt u ugovorenom razdoblju, ako nije podnio odgovarajuće izvještaje u roku i sa sadržajem određenim u članku 5. ovog Ugovora ili ako Gradu ne omogući nadzor nad namjenskim korištenjem sredstava iz članka 6. i 7. ovog Ugovora, Korisnik je dužan vratiti primljena nenamjenski utrošena ili neutrošena sredstva u roku od 30 dana od dana primitka pisane obavijesti Grada o potrebi vraćanja zaprimljenih sredstava.

Članak 11.

Ako Grad utvrdi da Korisnik nije ispunio ugovorne obveze, uskratit će pravo na dodjelu financijskih sredstava programima i projektima Korisnika u sljedeće dvije godine.

Članak 12.

Korisnik se obvezuje na svim tiskanim, video i drugim materijalima vezanim za program/projekt osigurati vidljivost financiranja programa/projekta od strane Grada, na način da se istakne grb Grada Ploča ispod kojeg je istaknut naziv “Grad Ploče”, a ukoliko to nije moguće iz objektivnih razloga Korisnik je obvezan na drugi odgovarajući način istaknuti da je program/projekt financiran od strane Grada, što prethodno odobrava Grad.

Korisnik je suglasan da Grad koristi i objavljuje dostavljene mu fotografije, video i audio zapise iz stavka 1. ovog članka u cilju promicanja natječaja za dodjelu financijskih sredstava, doprinosa Grada razvoju civilnoga društva u Republici Hrvatskoj i djelovanja Grada.

Članak 13.

Grad ne snosi odgovornost, neposrednu ili posrednu, za štete proizašle iz bilo koje aktivnosti Korisnika u provedbi ugovorenog Projekta.

Članak 14.

Potpisivanjem ovog Ugovora Korisnik se obvezuje da kao primatelj financijskih sredstava iz javnih izvora za provođenje Projekta od interesa za opće dobro neće sudjelovati u izbornoj ili drugoj promidžbi političke stranke, koalicije ili kandidata, neće davati izravnu potporu političkoj stranci, koaliciji ili kandidatu niti prikupljati financijska sredstva za financiranje političkih stranaka, koalicija ili kandidata za sve vrijeme trajanja ovog Ugovora.

Članak 15.

U slučaju da se spor u provedbi ovog Ugovora između Grada i Korisnika ne može riješiti sporazumno, niti putem postupka mirenja, spor rješava stvarno nadležan sud u Metkoviću.

Članak 16.

Na elemente financiranja Projekta koji nisu uređeni ovim Ugovorom na odgovarajući se način primjenjuju Opći uvjeti propisani glavom V. člancima 36. - 54. Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge (Narodne novine, broj 26/15 i 37/21) i odredbe Pravilnika o financiranju javnih potreba Grada Ploča (Službeni glasnik Grada Ploča, broj 1/21).

Članak 17.

Obrasci opisa i proračuna Projekta iz članka 1. ovog Ugovora, koje je Korisnik dostavio prijavljujući Projekt na Natječaj / kao i njihove eventualne izmjene, sastavni su dio ovog Ugovora te čine njegove priloge.

Članak 18.

Ovaj Ugovor sastavljen je u 4 (četiri) istovjetna primjerka, od kojih 1 (jedan) primjerak zadržava Korisnik, a 3 (tri) primjerka Grad.

Članak 19.

Ugovor stupa na snagu danom potpisivanja.

KLASA:

URBROJ:

|  |  |  |
| --- | --- | --- |
| **GRAD PLOČE** |  | **KORISNIK** |
|  |  |  |
| Mišo Krstičević, gradonačelnik |  | Ime i prezime, funkcija osobe ovlaštene za zastupanje |